Vyf ry glo met bus van KZN vir rooftogte in Wes-Kaap | Maroela Media
Kol. Andrè Traut, woordvoerder van die polisie, het gesê beamptes van Bellville-polisie het inligting ontvang dat vyf verdagtes op 'n bus van KwaZulu-Natal na Bellville op pad is om sakerooftogte uit te voer. "Beamptes het die bushalte dopgehou om die aankoms van die verdagtes te monitor," het Traut gesê.
Die vyf verdagtes is deur twee persone in twee afsonderlike voertuie, 'n Toyota en 'n Kia, opgelaai.
"Die twee motors is voorgekeer en deursoek. Beamptes het beslag gelê op twee vuurwapens waarvan die reeksnommers verwyder is. Een van die verdagtes, die bestuurder van die Kia, is uitgeken as 'n konstabel van Ravensmead-polisiestasie."
Al sewe verdagtes sal na verwagting binnekort in 'n hof in Bellville verskyn.
'n Interne dissiplinêre ondersoek sal van stapel gestuur word oor die konstabel wat in hegtenis geneem is.
Weer 'n uniform wat betrokke is ook nogals! Joh Cele your people man en dan wil jy ons ontwapen en meer mag hê? Jy's seker baie trots op hulle pffft
Nou kan jy nou meer……ry met ñ bus Kaap toe en word deur ñ polisielid opgelaai om rooftogte te gaan uitvoer.Skelm,skelm,skelm….of praat ek alweer uit my beurt uit?
Dank af, en gooi in die tronk en gooi sommer die sleutel weg.
As dit so aangaan is daar een van die dae skaars polisie lede oor.
Dan wil hulle wettige wapens wegneem, maar die onwettige wapens wat deur krimenele gebruik word is vrylik beskikbaar! Wat n grap, en ons moet die SAPD vertrou? Hoe weet jy wie is korrup en wie nie?